Covid-19-statistieke: Minder as tien nuwe gevalle in dié provinsie(Argieffoto: Unsplash) Slegs agt uit die 300 nuwe Covid-19-gevalle landwyd is Saterdag in Limpopo aangeteken. Die meeste nuwe gevalle wéér in Gauteng (56) aangemeld, gevolg deur die Wes-Kaap (52) en KwaZulu-Natal (47). In die Vrystaat is 43 nuwe gevalle aangemeld, gevolg deur die Noord-Kaap (37), Oos-Kaap (21), Mpumalanga (20) en Noordwes (16). Die getal nuwe virusgevalle is minder as dié van gister (475), en ook laer as die gemiddelde aantal nuwe gevalle oor die afgelope sewe dae (365). Die algehele positiwiteitskoers staan nou op 1,2%. Luidens statistieke deur die Nasionale Instituut vir Oordraagbare Siektes (Nios) is 12 Covid-19-verwante sterftes Saterdag aangemeld. Altesame 3 857 mense word nou vir die virus in die hospitaal behandel nadat nog nege mense opgeneem is. Minstens 2 921 886 mense in die land het al die virus opgedoen, waarvan 2 814 076 reeds herstel het. Volgens die departement van gesondheid is 49 179 mense Saterdag teen die virus ingeënt.